Az eljárás rövid ismertetése:
A jogszabály meghatározza a telepengedély-köteles és a bejelentéshez kötött ipari tevékenységeket. Bejelentéshez kötött tevékenység esetén az adott tevékenység a szándék bejelentését követően végezhető.
Az eljárás jogi alapja: 
· Az általános közigazgatási rendtartásról szóló 2016. évi CL. törvény (Ákr.)
· A digitális államról és a digitális szolgáltatások nyújtásának egyes szabályairól szóló 2023.évi CIII. törvény (DÁP)
· A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény
· 57/2013. (II. 27.) Kormányrendelet a telepengedély, illetve a telep létesítésének bejelentése alapján gyakorolható egyes termelő és egyes szolgáltató tevékenységekről, valamint a telepengedélyezés rendjéről és a bejelentés szabályiról
· 35/1999. (X. 13.) BM rendelet a telepengedélyezési eljárásért fizetendő igazgatási szolgáltatás díjáról
· A magyar építészetről szóló 2023. évi C. törvény (Méptv.)
· A bejelentésköteles szolgáltatási tevékenységek tekintetében a bejelentés elmulasztása esetén fizetendő bírságról, továbbá a szolgáltatás felügyeletét ellátó hatóságok általános kijelöléséről szóló 186/2009. (IX. 10.) Kormányrendelet
Illetékességi terület: Herceghalom közigazgatási területe
Eljárás megindítása:
A telep létesítésének, (ipari tevékenységének) bejelentése a Bejelentés benyújtásával indul. 
Figyelem! A bejelentést a gazdasági társaságok esetében a képviseletre jogosult személynek kell benyújtania!
A tevékenységet végző egyéni vállalkozók és gazdasági társaságok elektronikus kapcsolattartásra kötelezettek, kérelmüket ügyfélkapun vagy cégkapun keresztül kell megküldeni.
Címzett: Herceghalomi Polgármesteri Hivatal
Benyújtandó dokumentumok:
1. Képviseleti eljárás esetén írásbeli meghatalmazást és aláírási címpéldányt
2. Az eljáráshoz szükséges igazgatási szolgáltatási díj befizetéséről szóló feladóvevényt


A telep létesítésének (ipari tevékenység) bejelentésével kapcsolatos eljárás
Az ügyintéző a kérelem megérkezését követően haladéktalanul ellenőrzi, hogy a bejelentés megfelel-e a jogszabályban meghatározott követelményeknek. Ha nem, a bejelentést elutasítja és a bejelentés hiányainak megjelölése mellett figyelmezteti a szolgáltatót a tevékenység bejelentés nélküli folytatásának jogkövetkezményeire. Ha a bejelentés megfelel a jogszabályi előírásoknak, akkor a bejelentés megérkezését követően haladéktalanul megkéri az önkormányzati építésügyi ügyintéző állásfoglalását arra vonatkozóan, hogy a helyi építési szabályzat, illetve annak hiányában a Méptv. 83. §-a szerint a kérelemben feltüntetett telepen az adott tevékenység végezhető-e. Bár a tevékenység végzése a bejelentés után megkezdhető, ha megállapítást nyer, hogy az adott tevékenység a telepen nem végezhető, az ipari tevékenység végzése megtiltásra kerül és a jegyző a telepet bezáratja. Éppen ezért érdemes a kérelem benyújtása előtt a fentiekről az önkormányzati építésügyi ügyintézőnél előzetesen tájékozódni.
A fenti bekezdésben meghatározott feltétel fennállásának vizsgálatát követően az ügyintéző a telepet nyilvántartásba veszi. 
A szakhatóságok a jogszabályban meghatározott esetekben a telepen ellenőrzést folytathatnak le, melynek eredményéről tájékoztatják a jegyzőt. 
Adatváltozás bejelentése
· Az ipari tevékenység végzője a telepengedély megadását, illetve a bejelentést követően a nyilvántartásban szereplő adatokban (például: székhelycím-változás, üzemeltetési idő) bekövetkezett változást – az ipari tevékenység változtatását ide nem értve – haladéktalanul, írásban köteles bejelenteni a jegyzőnek.
· A telepen folytatott ipari tevékenység változása esetén az új tevékenység tekintetében a jegyzőnek új eljárást kell lefolytatnia.
· A telep használatára jogosult személyében történő változást annak megfelelő igazolása mellett az új jogosult köteles bejelenteni.
· Az ipari tevékenység megszüntetését az ipari tevékenység végzője köteles a jegyzőnek a megszűnést követően haladéktalanul bejelenteni.
I. fokon döntést hozó szerv: Herceghalom Község Jegyzője
II. fokon eljáró hatóság: Pest Vármegyei Kormányhivatal

